# 329. A zsidó

Egyik nagyon előkelő nevű nagyváradi ügyvédünk, mint valamelyik ügyfele megbízottja, Budapesten járt a napokban. Fölkeresvén egy ismerős családot, nagyon megörültek neki. Beszélgetés közben a ház asszonya azt is megkérdezte tőle, hogy mi dolga van Budapesten.

– Valami birtokeladás ügyét kell lebonyolítanom – felelte az ügyvéd.

– Na, megint zsidó kézre került bizonyosan valami régi úri birtok.

– Ellenkezőleg, nagyságos asszonyom – jegyezte meg az ügyvéd – ez alkalommal zsidó adja el a birtokát, s előkelő nevű úr veszi meg.

– Hát akkor megint becsap a zsidó valakit – felelt egy kissé idegesen a háziasszony.

– Mert hát – tetszik tudni – mindennek a zsidó az oka…

NN 1902. február 23.

## Jegyzetek

329. A zsidó. NN 1902. febr. 23. 5. – Nagyváradi Krónika. Nagyváradi tarkaságok

Az antiszemitizmus kigúnyolása feltehetően a szerkesztőség egyetlen nem zsidó tagjától származhat.