# 158. A jogakadémia pecsétje

A nagyváradi jogakadémia pecsétjével furcsa dolog történt. A pecsét röviden elváltozott. Néhány év óta a derék pecsét nem elégszik meg a szépséges kir. jelzővel, hanem fölvette a kat. jelzőt is. A pecsét e színváltozása sok kifakadásra ad okot. Általános a nézet, hogy a pecsétnek nem volt joga ez önkényes színváltozásra. A pecsét példáját sokan követték. Ma már a jogászok is kir. kat. bált rendeznek. Hát ha mi is követnénk ezt a változtató példát, s nevekhez, címekhez hozzátoldanánk? Jól nézne így ki például a Bozóky Alajos dr. igazgató neve: dr. Bozóky klerik. Alajos…

NN 1901. december 25.

## Jegyzetek

158. A jogakadémia pecsétje. NN 1901. dec. 25. 5. – Nagyváradi Krónika. Nagyváradi tarkaságok

Ez is Ady kedvelt témája, miként általában a felekezetieskedés elleni fellépés. A záró csattanó adys fölénye is rá vall.