# 278. Trubadúr

Sajnáljuk, hogy ilyen ócskaság volt az első operaelőadás. Még az sem vigasztalt ezért, hogy az előadás jó volt, kiváló jó. Talán jobb, mint a darab tavalyi előadása, Székely Irén és Székely Anna vetekedtek a kiválóságban. Hunfy Imre, bár nem volt különösen diszponálva, s Pintér Imre szintén a legelfogadhatóbbat nyújtották. Zenekar, karok is jók. A közönség majdnem megtöltötte a színházat.

NN 1901. október 6.

## Jegyzetek

278. Trubadúr. NN 1901. okt. 6. 6. – Színház

Bár egy későbbi Trubadúr előadásról elragadtatással ír (dec. 10.), itt pedig ócskaságnak nevezi az operát, ez sem cáfolja Ady szerzőségét, hiszen a későbbi cikkben is csak az előadásról ír, Verdi operájáról egy szót sem. Az „ócskaság” kifejezés egyébként is az ő szava, amit itt feltehetően nem esztétikai minősítésként, hanem a repertoár-béli „régiség” értelmében használ.