# 160. Az új csillag

Az új csillagról beszél mindenki a Szigligeti Színház kulisszái mögött. Az új csillagról, akinek a nevét senki sem tudja, de akiről máris sokat beszélnek. Főként a kis karhölgyek beszélgetnek nagy áhítattal az ismeretlen, rejtélyes, új csillagról. A szép Zács Terka tud sokat róla. Éppen ő az előadó. Közben érkezik egy kolléganő. Rászól a Terka:

– Na, hallottál már az új csillagról?

A kicsike pirulva válaszolt:

– Hiszen talán csak nekem mondja el az ilyesmit Béla…

A kicsike a karácsonyi katonai csillaghullásra gondolt.

NN 1901. december 25.

## Jegyzetek

160. Az új csillag. NN 1901. dec. 25. 6. – Nagyváradi Krónika. Nagyváradi tarkaságok

A színházi téma, az incselkedés a karhölgyekkel is Adyra utal.